18.7.2023.
HR
Službeni list Europske unije
C 253/23
Širok visinski raspon područja, s nizinskim predjelima i padinama koje se uzdižu do iznad 380 m, uzrokuje razlike u uvjetima uzgoja i određuje prostorni raspored sorti i dobivenih vrsta vina.
Nizinsko područje i donja trećina padina imaju plodnija tla i bolju zalihu vode, što omogućuje bujniji rast i veće prinose, a uglavnom se koriste za dobivanje mirnih i kvalitetnih pjenušavih vina koja su svježa i baršunasta/kremasta.
Područje daje uravnotežena vina, prosječno ekstrahirana, s aromama cvijeća (cvijet vinove loze, bagrem, bosiljak) i voća (marelice, citrusi, bobičasto voće), umjerene alkoholne jakosti ili voćnosti (egzotično voće, citrusi).
Za upravljanje vegetativnim rastom uglavnom se primjenjuju alternativna dugotrajna zatravljivanja razmaka između redova, a količina plodova po biljci pri berbi veća je nego drugdje.
Srednji dio padina (na visini od 280 do 300 m) dio je vinogorja s najvećim potencijalom za proizvodnju visoko cijenjenih vina.
Padine, koje su blage, izložene su jugu, jugoistoku i jugozapadu sa skeletoidnim tlima prosječne plodnosti i s područjima od vapnenačkih stijena te su kultivirane za proizvodnju mirnih i kvalitetnih aromatičnih pjenušavih vina koja u potpunosti optimiziraju potencijal kvalitete u smislu intenzivnih, uravnoteženih, svježih i voćnih aroma.
Crna vina potječu iz vinograda koji su uglavnom okrenuti prema jugu i s tanjim i manje plodnim tlima, zbog čega su manje bujna, a krošnja je potpuno izložena suncu, što joj omogućuje idealne uvjete za akumulaciju polifenola i šećera.
Intenzivne su boje i bogata primarnim mirisima borovnice, kupine, šljive i crne višnje.
Vinogradarska područja Ceptura, Tohani i Merei uživaju prednosti bogatih heliotermičkih resursa i tla lagane teksture te iz njih potječu robusna, puna i jaka mirna crna vina intenzivnije boje.
Lokalno, u zapadnom dijelu masiva Dealu Mare (središta proizvodnje vina Valea Călugărească i Urlați-Ceptura), tla s visokim sadržajem željezova oksida, koja tvore crvena glina, lapor i sitni crvenkasti pijesak, daju vina s posebnim senzorskim svojstvima: boje srednjeg i visokog intenziteta, kremasta, vrlo aromatična i voćna (kvalitetna pjenušava vina, biser vina), kao i svojstva kao što su izražene cvjetne arome i posebna svježina.
Tla na ovom području vrlo su povoljna i koriste se za proizvodnju bijelih vina tipično aromatičnih, uravnoteženih, ekstraktivnih, mineralnog karaktera i specifičnih cvjetnih i botaničkih aroma.
Uglavnom se nalaze na istočnim i zapadnim padinama, s umjerenijom toplinom i sunčevom svjetlošću, čime se bolje čuva kiselost i osigurava voćnost mirnih i biser vina.
Kamenito tlo s visokim sadržajem kalcijeva karbonata na tom području, posebno u istočnom dijelu vinograda (središta za proizvodnju vina Pietroasa i Breaza), iskorištava se za uzgoj tipičnih aromatičnih sorti mirnih i kvalitetnih aromatičnih pjenušavih vina, koja su ekstrahirana, svježa, mineralnog karaktera i kompleksnih dobro definiranih cvjetnih aroma (bagrem, bosiljak, med).
Također, istočni dio vinograda, koji je zasađen na sarmatskom vapnencu, glini, pješčenjaku i naslagama sitnog pijeska i šljunka, koristi se za proizvodnju crnih vina intenzivne boje i bijelih vina intenzivne voćnosti.
Područje na najvišoj nadmorskoj visini (od 300 do 380 m) vrlo je izloženo suncu i ima velik potencijal, s najmanje plodnim tlima i visokim sadržajem vapnenačkih stijena, s južnom izloženosti pogodnom za crvene sorte, zapadnom i sjeverozapadnom izloženosti pogodnom za bijele sorte, i područjima visoravni, na kojima se potpuno iskorištavaju jače sorte.
Bijela vina koja se tamo proizvode više su voćna s izraženijim mineralnim karakterom.
Vinogradi na zapadnim padinama zaštićeni su od jake izloženosti suncu specifične za čestice okrenute prema jugu, a u kombinaciji s umjerenijim temperaturama na velikoj nadmorskoj visini to bolje čuva kiselost grožđa kao i aromatične botaničke i cvjetne note.
S druge strane, zbog smanjene bujnosti, koja je posljedica manje plodnog tla i umjerenijih temperatura na velikim nadmorskim visinama, crna vina (kvalitetna pjenušava, kvalitetna aromatična pjenušava i biser vina) s tog područja punog su tijela, jaka, bogata taninima i imaju velik potencijal odležavanja.
9.
Posebni dodatni uvjeti (pakiranje, označivanje, ostali zahtjevi) Uvjeti za označivanje Pravni okvir: nacionalno zakonodavstvo Vrsta dodatnog uvjeta: dodatne odredbe o označivanju